Document ID: 31999R2471

KOMISSION ASETUS (EY) N:o 2471/1999,
annettu 23 päivänä marraskuuta 1999,
yhteisön tariffikiintiöiden avaamisesta ja hallinnoinnista tietyille Färsaarilta peräisin oleville kaloille ja kalastustuotteille annetun neuvoston asetuksen (EY) N:o 669/97 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yhteisön tariffikiintiöiden ja tariffikattojen avaamisesta ja hallinnoinnista, yhteisön valvonnan järjestämisestä tietyille Färsaarilta peräisin oleville kaloille ja kalastustuotteille sekä yksityiskohtaisten sääntöjen määrittelemisestä näiden toimenpiteiden muuttamiseksi ja mukauttamiseksi sekä asetuksen (EY) N:o 1983/95 kumoamisesta 14 päivänä huhtikuuta 1997 annetun neuvoston asetuksen (EY) N:o 669/97(1), sellaisena kuin se on viimeksi muutettuna komission asetuksella (EY) N:o 1034/98(2), ja erityisesti sen 5 ja 6 artiklan,
sekä katsoo seuraavaa:
1) EY/Tanska-Färsaaret-sekakomitean päätös N:o 1/99(3) korvasi tiettyihin Euroopan yhteisössä vapaaseen liikkeeseen luovutettuihin tai Färsaarille tuotuihin kala-ja kalastustuotteisiin sovellettavasta tullikohtelusta ja niitä koskevista yksityiskohtaisista säännöistä tehdyn sopimuksen pöytäkirjan N:o 1.
2) Uusi pöytäkirja N:o 1 poisti tällä hetkellä tiettyihin tullitoimiin kala- ja kalastustuotteisiin sovellettavat viitehintaehdon, yhteisön tariffikatot ja tilastovalvonnan. Asetusta (EY) N:o 669/97 olisi siten muutettava poistamalla siitä kyseisiä toimenpiteitä käsittelevät artiklat sekä liitteen II ja III.
3) Lohen (09.0673) tulliton tariffikiintiö korvataan tullittomalla rajattoman tuonnin järjestelyllä; suosituimmuuskohtelu palautettiin tietyille tällä hetkellä tariffikiintiöissä tullittomille tuotteille, erityisesti silli-, silakka- ja makrillivalmisteille ja -säilykkeille (09.0677), turskafileille (09.0683), ravuille (09.0685) ja sinisimpukoille (09.0687); tariffikiintiöt säilytetään ennallaan neljää muuta tuotetta varten; asetuksen (EY) N:o 669/97 liitettä I olisi muutettava siten, että nämä muutokset otetaan huomioon.
4) Tässä asetuksessa säädetyt toimenpiteet ovat tullikoodeksikomitean lausunnon mukaiset,
ON ANTANUT TÄMÄN ASETUKSEN:
1 artikla
Asetus (EY) N:o 669/97 muutetaan seuraavasti:
1. Otsikosta poistetaan sana "tariffikattojen" ja sanat "yhteisön valvonnan järjestämisestä".
2. Korvataan 1 artiklassa sana "liitteessä I" sanalla "liitteessä".
3. Poistetaan 4 ja 7 artikla.
4. Liite I korvataan tämän asetuksen liitteellä.
5. Asetuksen (EY) N:o 669/97 menettelyn mukaisesti osana tariffikiintiöitä järjestysnumeroilla 09.0671, 09.0675, 09.0679 ja 09.0681 tammikuun 1 päivästä 1999 lähtien tuodut määrät otetaan huomioon tämän asetuksen liitteessä olevien kyseisten tariffikiintiöiden määrissä.
6. Poistetaan liitteet II ja III.
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä elokuuta 1999.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 23 päivänä marraskuuta 1999.

Labels: 3
18
6